b'\n_START_ARTICLE_\nReligija v Sloveniji\n_START_PARAGRAPH_\nReligija v Sloveniji je igrala pomembno vlogo v zgodovini Slovenije. Raziskave ka\xc5\xbeejo da Slovenija ni zelo verna dr\xc5\xbeava, \xc5\xa1tevilo vernikov se \xc5\xa1e manj\xc5\xa1a. Primerjava analiz sedmih vzhodno- in srednjeevropskih dr\xc5\xbeav ka\xc5\xbee, da je Slovenija (skupaj s \xc4\x8ce\xc5\xa1ko in Mad\xc5\xbearsko) na spodnjem koncu lestvice religioznosti, Poljska in Hrva\xc5\xa1ka pa na zgornjem.\n_START_SECTION_\nPrijavljene verske skupnosti\n_START_PARAGRAPH_\nDo sedaj je na Uradu za verske skupnosti registriranih 42 verskih skupnosti.\n_START_SECTION_\nKontroverznosti pravne ureditve verske svobode v Sloveniji\n_START_PARAGRAPH_\nMed letoma 2000 in 2003 so imele verske skupnosti z registracijo velike te\xc5\xbeave. Drago \xc4\x8cepar, tedanji direktor Urada za Verske Skupnosti (UVS), je trdil, da mu zaradi neustrezne osnove zakon ne dovoljuje registracije. S tem je bila poudarjena potreba po novem zakonu. Junija 2003 je kriza dosegla vi\xc5\xa1ek. Poleg drugih organizacij, je o zadevi poro\xc4\x8dal Forum 18. S pomo\xc4\x8djo pravnikov so verske skupnosti uspele in registracija se je spet za\xc4\x8dela. Nasprotovanje stali\xc5\xa1\xc4\x8dem direktorja UVS izra\xc5\xbea tudi zahteva skupine sociologov in filozofov za registracijo novega brezbo\xc5\xbenega verstva, Cerkve svete prepro\xc5\xa1\xc4\x8dine.\n_START_SECTION_\nZakonska ureditev od leta 2007\n_START_PARAGRAPH_\nBro\xc5\xa1ura Urada Vlade RS za verske skupnosti podaja v sloven\xc5\xa1\xc4\x8dini in angle\xc5\xa1\xc4\x8dini (neuradni prevodi) predgovor direktorja urada Draga \xc4\x8ceparja, zadevne \xc4\x8dlene Ustava RS, Medanarodni sporazum med RS in Svetim sede\xc5\xbeem o pravnih vpra\xc5\xa1anjih, Zako o verski svobodi (Ur.l. RS 14/07) in izvle\xc4\x8dke iz drugih zakonov in sporazumov.\n_START_SECTION_\nNova ureditev\n_START_PARAGRAPH_\nOsnutek novega zakona je pripravil Lovro \xc5\xa0turm, \xc4\x8dlan malte\xc5\xa1kega vite\xc5\xa1kega reda . Med pripravo zakona je bila razprava o zakonu omejena, se je pa razplamtela kasneje. Preden je zakon pri\xc5\xa1el v parlament, je bilo spremenjenih nekaj \xc4\x8dlenov. Toda zakon je veliko ljudi opisalo kot slabo napisan in neustrezen za re\xc5\xa1itev veliko vpra\xc5\xa1anj, odprtje Pandorine skrinjice, ki bi kasneje omogo\xc4\x8dila korist prevladujo\xc4\x8de cerkve. Poslanec Ale\xc5\xa1 Guli\xc4\x8d je parlamentu predlagal alternativni zakon, vendar je Vlada Janeza Jan\xc5\xa1e na vsak na\xc4\x8din hotela sprejeti svojega in posledi\xc4\x8dno Guli\xc4\x8dev predlog ni imel veliko mo\xc5\xbenosti, kljub temu da so strokovnjaki menili, da je veliko bolj\xc5\xa1i in \xc5\xa1e posebej mnogo bolj v skladu z na\xc4\x8delom lo\xc4\x8ditve Cerkve od dr\xc5\xbeave, kar je eno izmed na\xc4\x8del slovenske ustave.\n_START_SECTION_\nRazprava o prenovi zakona iz leta 2007\n_START_PARAGRAPH_\nRazprava se je kmalu po spremembi vlade leta 2008 obnovila s predlogi o spremembi zakona. Ustavno sodi\xc5\xa1\xc4\x8de RS je na predlog dr\xc5\xbeavnega zbora leta 2010 sprejelo odlo\xc4\x8dbo, ki razveljavlja nekatera dolo\xc4\x8dila zakona. Po ve\xc4\x8d politi\xc4\x8dno neuspelih poskusih  je leta 2014 predlog novega zakona o verski svobodi \xc5\xa1e v pripravi.'